
ΠΕΡΙΕΧΟΜΕΝΑ ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Εξαίρεση από τις διατάξεις του Ν. 1735/87 για την πλήρωση θέ¬ 


σεων προσωπικού της ΓΓΤΠ του ΥΠΠΚ. 1 

Επιδότηση δανείων προς πληγέντες από επεισόδια κατά τη διάρκεια 
διαδηλώσεων. ο 


Καθορισμός εξόδων κηδείας του εισαγγελέα Πρωτοδικών Κων/νου 
Ανδρουλιδάκη.'.. ^ 

Τροποποίηση και συμπλήρωση της 72426/2806/2.8.88 κοινής 
υπουργικής απόφασης των Υπουργών Οικονομικών και Πολιτι¬ 
σμού. ). 

Παροχή της εγγύησης του Δημοσίου προς την Εθνική Τράπεζα της 
Ελλάδος για τη χορήγηση δανείου ποσού δρχ. 1.000.000.000 
προς τον ΕΟΜΜΕΧ. 5 

Παροχή της εγγύησης του Δημοσίου προς την Ιονική Τράπεζα για 
χορήγηση δανείου ποσού δρχ. 2.000.000.000 προς το ΝΑΤ 6 

Συμπλήρωση της απόφασης Υπουργ. Οικονομικών 79106/7385/ 
5/9/88, με την οποία δόθηκε η εγγύηση του Ελληνικού Δημο¬ 
σίου για την κάλυψη δανείων συνολικού ποσού δρχ. 3,3 δισεκ. 
που θα χορηγήσουν οι Τράπεζες α) Ε.Τ.Ε. β) Ε.Τ.Β.Α. και γ) Ιο- 
νική στην Α.Ε. «ΝΕΩΡΙΟΝ-ΝΑΥΠΗΓΕΙΑ ΣΥΡΟΥ» για την 
πραγματοποίηση επενδύσεων και για κεφάλαιο κίνησης. 7 

Ρύθμιση λειτουργικών θεμάτων της Δ/νσης Κρατ. Λαχείων Υπουρ¬ 
γείου Οικονομικών. β 

Δημοσίευση στην Εφημερίδα της Κυβερνήσεως της από 20.4.89 
ΣΣΕ περί των όρων αμοιβής και εργασίας των απασχολουμένων 
με σχέση εργασίας Ι.Δ. μελών της Ένωσης μόνιμων και δόκι¬ 
μων λιμενεργατών Ο.Λ.Π . 9 

Δημοσίευση στην Εφημερίδα της Κυβερνήσεως της από 20.4.89 
Σ.Σ.Ε. περί των όρων αμοιβής και εργασίας των απασχολουμέ¬ 
νων με σχέση εργασίας Ι.Δ. μελών του Σωματείου «Σύνδεσμος 
εποπτών & αρχιεργατών «Ο ΑΓΙΟΣ ΑΝΤΩΝΙΟΣ».10 

Δημοσίευση στην Εφημερίδα της Κυβερνήσεως της από 25.4.1989 
Σ.Σ.Ε. προσωπικού Ε.Υ.Δ.Α.Π. 12 

Καθορισμός κατ’ αποκοπή παγίων χορηγημάτων στους προϊσταμέ¬ 
νους Περιφερειακών Εκπαιδευτικών Αρχών Πρωτοβάθμιας Εκ¬ 
παίδευσης. 12 

Δανειοδότηση για την ανακατασκευή σεισμόπληκτων κτισμάτων 
που κατέρρευσαν ή κατεδαφίστηκαν αμέσως μετά τους σει- 
αμούς..!., □ 


Αριθ. 10736 (1) 

Εξαίρεση από τις διατάξεις του Ν. 1735/87 για την πλήρωση θέσεων 
προσωπικού της ΓΓΤΠ του ΥΠΠΚ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΚΑΙ ΑΝΑΠΛΗΡΩΤΗΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

2. Τις διατάξεις της περ. ια' της παρ. 2 του άρθρου 1 του Ν. 
1735/87 «προσλήψεις στο δημόσιο τομέα, κοινωνικός έλεγχος στη δη¬ 
μόσια διοίκηση, πολιτικά δικαιώματα και άλλες διατάξεις» (ΦΕΚ 195/ 
Α'/ΙΙ- Π.87). 

3. Την αριθ. 406/5.5.1989 πράξη του Υπουργού Προεδρίας της 
Κυβέρνησης «έγκριση πλήρωσης θέσεων». 

4. Τις διατάξεις του Π.Δ. 381/77 «περί οργανισμού της παρά τω 
Υπουργείου Προεδρίας Κυβερνήσεως Γενικής Γραμματείας Τύπου και 
Πληροφοριών», όπως τροποποιήθηκε και συμπληρώθηκε μεταγενέ¬ 
στερα. 

5. Την απόφαση αριθ. Υ595/29.6.1988 «καθορισμός αρμοδιοτή¬ 
των του Αναπληρωτή Υπουργού Προεδρίας Κυβερνήσεως Δημ. Μα- 

ρούδα». 

6. Τις εξαιρετικές υπηρεσιακές ανάγκες σε προσωπικό, αποφασί¬ 
ζουμε: 

Εξαιρούμε από τις διατάξεις του Ν. 1735/87 την πλήρωση των πα¬ 
ρακάτω θέσεων προσωπικού της Γ.Γ.Τ.Π. του ΥΠΠΚ: 

ΚΑΤΗΓΟΡΙΑ ΠΕ 

-Τέσσερις (4) θέσεις του Κλάδου ΠΕΙ Διοικητικού. 

ΚΑΤΗΓΟΡΙΑ ΔΕ 

-Οκτώ (8) θέσεις του Κλάδου ΔΕΙ Διοικητικού. 

-Επτά (7) θέσεις του Κλάδου ΔΕ2 Δακτυλογράφων Ελληνικής. 

ΚΑΤΗΓΟΡΙΑ ΥΕ 

-Έξι (6) θέσεις του Κλάδου ΥΕ1 Κλητήρων. 

Η απόφαση αυτή να δημοσιευθεί στην Εφημερίδα της Κυβερνήσεως. 
ν/ Αθήνα, 5 Μαΐου 1989 

ΟΙ ΥΠΟΥΡΓΟΙ 

ΑΝΑΠΛΗΡΩΤΗ! 

ΠΡΟΕΔΡΙΑ! ΤΗ! ΚΥΒΕΡΝΗΙΗΙ ΠΡΟΕΔΡΙΑ! ΤΗ! ΚΥΒΕΡΝΗΣΗ! 

ΑΝΑΣΤΑΣΙΟΣ ΠΕΠΟΝΗΣ ΔΗΜΗΤΡΗΣ ΜΑΡΟΥΔΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2030513 (2); Αριθ. 2007502/1629/0022 ( 4 ) 

Επιδότηση δανείων προς πληγέντες από επεισόδια κατά τη διάρκεια Τροποποίηση και συμπλήρωση της 72426/2806/2.8.88 κοινής 
διαδηλώσεων. υπουργικής απόφασης των Υπουργών Οικονομικών και Πολιτισμού. 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 


ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/85). 

2. Τις διατάξεις της παραγρ.·4, του άρθρου 3, του Ν. 1266/82 
«Όργανα αακήσεως της νομισματικής, πιστωτικής και συναλλαγματι¬ 
κής πολιτικής και άλλες διατάξεις» (ΦΕΚ 81/82). 

3. Τις διατάξεις των παραγρ. 1 και 2α, του άρθρου 1, του Ν. 
128/75 (ΦΕΚ 178/75). 

4. Τη σκοπιμότητα ενίσχυσης των πληγέντων από τρομοκρατικές 
ενέργειες ή επεισόδια κατά τη διάρκεια διαδηλώσεων, αποφασί¬ 
ζουμε: 

1. Εγκρίνουμε, με χρέωση του λογ/σμού του Ν. 128/75, την κά¬ 
λυψη κατά 50% του επιτοκίου των δανείων προς ιδιώτες και επιχειρή¬ 
σεις που επλήγησαν από τρομοκρατικές ενέργειες ή επεισόδια κατά τη 
διάρκεια διαδηλώσεων, με τους παρακάτω όρους και προϋποθέσεις: 

α) Η επιδότηση θα ισχύει για δανειοδοτήσεις μέχρι 10 εκατομ. δρχ. 

β) Το επιτόκιο δανειοδότησης θα είναι το βασικό επιτόκιο της χρήμα- 
τοδότριας Τράπεζας για κάθε κατηγορία δανείων (πάγια, κεφάλαια κι- 
νήσεως) προσαυξημένο μέχρι 2 μονάδες. 

_ ϊ) Η διάρκεια αποπληρωμής των δανείων θα ορίζεται σε 5 έτη για τα 
πάγια στοιχεία και 2 έτη για τα κεφάλαια κινήσεως. 

_ 2· Στις οικείες Νομαρχίες αναθέτουμε την αρμοδιότητα και την ευ- 
θύνη για τη χορήγηση βεβαιώσεων, στις οποίες θα φαίνεται ότι ιδιώτες 
ή επιχειρήσεις έχουν πληγεί αποδεδειγμένα από τρομοκρατικές ενέρ¬ 
γειες ή από επεισόδια στη διάρκεια διαδηλώσεων, καθώς και το ύψος 
των σχετικών ζημιών σε πάγια στοιχεία και εμπορεύματα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Απριλίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝΑΓΙΩΤΗΣ ΡΟΥΜΕΛΙΩΤΗΣ ΔΗΜΗΤΡΗΣ ΤΣΟΒΟΛΑΣ 
-♦- 

Αριθ. 2037816/4635/0022 ^ ^ 

Καθορισμός εξόδων κηδείας του εισαγγελέα Πρωτοδικών Κων/νου Αν- 
δρουλιδάκη. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 

ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 1 παρ. 1,3 του Ν. 409/76. 

2. Την αριθ. 208/1108/3.4.89 απόφαση του Υπουργείου Προε¬ 
δρίας της Κυβέρνησης, με την οποία αποφασίστηκε όπως κηδευτεί δη¬ 
μοσία δαπάνη ο εισαγγελέας Πρωτοδικών Κ. Ανδρουλιδάκης. 

γ) Το γεγονός ότι ο εν λόγω εισαγγελέας υπήρξε θύμα δολοφονικής 
επίθεσης που συντάραξε την κοινή γνώμη, αποφασίζουμε: 

Καθορίζουμε το ανώτατο όριο εξόδων κηδείας του εισαγγελέα Κων/ 
νου Ανδρουλιδάκη που κηδεύτηκε δημοσία δαπάνη, στο ποσό των πε- 
ντακοσίων χιλιάδων (500.000) δραχμών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Απριλίου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΝΑΣΤΑΣΙΟΣ ΠΕΠΟΝΗΣ ΔΗΜΗΤΡΗΣ ΤΣΟΒΟΛΑΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΑΠΟΣΤΟΛΟΣ ΚΑΚΛΑΜΑΝΗΣ 


Έχοντας υπόψη: 

1. Τις διατάξεις του Π.Δ. 941/1977 «περί Οργανισμού του Υπουρ¬ 
γείου Πολιτισμού και Επιστημών». 

2. Την αριθ. 41072/18.6.82 κοινή απόφαση των Υπουργών Προε- 
δρίοες της Κυβερνήσεως και Πολιτισμού και Επιστημών, με την οποία 
επεκτείνεται το 5νθήμερο εβδομάδας εργασίας και στο φυλακτικό προ¬ 
σωπικό των Μουσείων και Αρχαιολογικών Χώρων του ΥΠΠΕ, καθώς 
και της Εθνικής Πινακοθήκης και Μουσείου Αλεξάνδρου Σούτσου 
(ΝΠΔΔ), του Μουσείου Ελληνικής Λαϊκής Τέχνης (Δ.Υ.), ύστερα από 
σχετικό αίτημα των Συλλόγων των υπαλλήλων του Κλάδου αυτού. 

3. Την αριθ. 8652/461/12.2.80 απόφαση του ΥΠΠΕ περί των 
ημερών και ωρών επίσκεψης στο Μουσείο, τα Μνημεία και τους Αρ¬ 
χαιολογικούς Χώρους του Κράτους. 

4. Την απόλυτη ανάγκη λειτουργίας των αρχαιολογικών χώρων και 
Μουσείων της Χώρας και για έκτη (6η) ημέρα εργασίας. 

5. Την αριθ. 79721/2184/23.6.82 κοινή απόφαση των Υπουργών 
Οικονομικών και Πολιτισμού και Επιστημών σχετική με το θέμα που 
κυρώθηκε με το Ν. 1284/1982 (ΦΕΚ 114/Α717.9.82). 

6. Την αριθ. 72426/2806/2.8.88 κοινή υπουργική απόφαση των 
Υπουργών Οικονομικών και Πολιτισμού, αποφασίζουμε: 

1. Τροποποιούμε την παρ. 2 της αριθ. 72426/2806/2.8.88 κοινής 
Υπουργικής απόφασής μας, που αφορά στην «Αναπροσαρμογή αποζη¬ 
μίωσης για το φυλακτικό προσωπικό των Μουσείων και Αρχαιολογι¬ 
κών χώρων του ΥΠΠΟ της ΕΠ.Μ.Α.Σ. του ΜΕΛΤ του Μουσείου - Βι¬ 
βλιοθήκης Ευστ. Ελευθεριάδη Τεριάντ και του ΤΑΠΑ» και ορίζουμε ότι 
η παραπάνω δαπάνη για τις Υπηρεσίες ΕΠΜΑΣ ΜΕΛΤ και Κεντρική 
Υπηρεσία θα καλυφθεί από τον τακτικό προϋπολογισμό του ΥΠΠΟ και 
του Μουσείου - Βιβλιοθήκης Ευστ. Ελευθεριάδη Τεριάντ, θα καλυφθεί 
από τον προϋπολογισμό του. 

2. Η ισχύς της απόφασης αυτής αρχίζει από τις 10.8.88. 

Η απόφαση αυτή να δημοσιευθεί στην Εφημερίδα της Κυβερνήσεως και 
να κυρωθεί με νόμο. 

Αθήνα, 26 Απριλίου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΔΗΜΗΤΡΗΣ ΤΣΟΒΟΛΑΣ Μ.-ΑΜ.(ΜΕΛΙΝΑ) ΜΕΡΚΟΥΡΗ 
-♦- 

Αριθ. 2036440/7798/0025 (5) 

Παροχή της εγγύησης του Δημοσίου προς την Εθνική Τράπεζα της Ελ¬ 
λάδος για τη χορήγηση δανείου ποσού δρχ. 1.000.000.000 προς 

τον ΕΟΜΜΕΧ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/82. 

2. Το από 25.6.1986 έγγραφο της Τράπεζας της Ελλάδος προς τον 
ΕΟΜΜΕΧ, με το οποίο τον πληροφορεί ότι η Επιτροπή Νομισματικών 
και Πιστωτικών Θεμάτων ενέκρινε τη χρηματοδότησή του από τις 
εμπορικές Τράπεζες από ειδικά κεφάλαια της ΑΝΕ 197/11/3.4.1978 
για να καλύπτει χρηματοδοτήσεις του προς μικρομεσαίες επιχειρή¬ 
σεις. 

3. Το αριθ. 19811/7.4.89 έγγραφο της Εθνικής Τράπεζας της Ελ¬ 
λάδος με το οποίο εγκρίνεται η δανειοδότηση του ΕΟΜΜΕΧ με ποσό 
δραχμών 1.000.000.000 και καθορίζονται οι όροι και οι προϋποθέσεις 
της δανειοδότησης αυτής. 

4. Την απόφαση του Δ.Σ. του ΕΟΜΜΕΧ αριθ. 1/12ΣΤ/12.4.89, 
με την οποία εγκρίθηκε η σύναψη του ανωτέρω δανείου και έγιναν δε¬ 
κτοί οι όροι χορήγησης που περιγράφονται στο προαναφερόμενο έγ¬ 
γραφο της Εθνικής Τράπεζας. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

5. Το έγγραφο του Υπουργείου Βιομηχανίας, Ενέργειας και Τεχνο¬ 
λογίας αριθ. Β8951/323/24.4.1989, το οποίο μεταξύ των άλλων 
εγκρίνει την προαναφερόμενη δανειοδότηση. 

6. Το έγγραφο του ΕΟΜΜΕΧ αριθ. 336/13.4.1989, με το οποίο 
ζητεί την εγγύηση του Ελληνικού Δημοσίου για την ανωτέρω δανειοδό¬ 
τηση, αποφασίζουμε: 

Παρέχουμε την εγγύηση του Ελληνικού Δημοσίου στην Εθνική Τρά¬ 
πεζα της Ελλάδος (Ε.Τ.Ε.) για τη χορήγηση δανείου προς τον Ελληνικό 
Οργανισμό Μικρομεσαίων Μεταποιητικών Επιχειρήσεων και Χειροτε¬ 
χνίας (ΕΟΜΜΕΧ) ποσού δραχμών ενός δισεκατομμυρίου 
(1.000.000.000) για τη χρηματοδότηση μικρομεσαίων επιχειρή¬ 
σεων. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853,858,862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους που αναφέρονται στο από 25.6.1986 έγγραφο της Τράπε¬ 
ζας της Ελλάδος προς τον ΕΟΜΜΕΧ και στο αριθ. 19811/7.4.89 έγ¬ 
γραφο της Ε.Τ.Ε., πλην του όρου που αναφέρεται στην παραίτηση του 
Ελληνικού Δημοσίου από την εφαρμογή και τις ενστάσεις των άρθρων 
853, 858, 862 και 863 του Α.Κ. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής, 
ενδιάμεσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στο οικείο Δημόσιο Ταμείο 
στο λογ/αμό Ν. 555, σύμφωνα με τη διάταξη του Π.Δ. αριθ. 16/89 
(ΦΕΚ 6/Α'/1989) και τις οδηγίες της εγκυκλίου μας αριθ, 98348/ 
2945/8.8.79. 

Η Ε.Τ.Ε. παρακαλείται να μας στείλει αντίγραφο της σύμβασης που 
θα υπογράψει με τον ΕΟΜΜΕΧ, πίνακα τοκοχρεωλυτικής εξόφλησης 
του εν λόγω δανείου και να μας ενημερώσει για την πορεία εξυπηρέτη¬ 
σης του δανείου. 

Ο ΕΟΜΜΕΧ παρακαλείται να φροντίζει για την εμπρόθεσμη εξό-· 
φληση του εν λόγω δανείου. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του, την οποία θα εισπράττει η Εθνική Τράπεζα και θα 
την αποδίδει στο Δημόσιο, σύμφωνα με τα έγγραφά μας 98346 / 2944 
/ 8.8.79,98348 / 2945 / 8.8.79 και 121545 / 1786 / 6.11.79. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Απριλίου 1989 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 



Αριθ. 2031009/6462/0025 

—-( 6 ) 

Παροχή της εγγύησης του Δημοσίου προς την Ιονική Τράπεζα για χο¬ 
ρήγηση δανείου ποσού δρχ. 2.000.000.000 προς το ΝΑΤ. 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 

Έχοντας υπόψη: ' 

1. Τις διατάξεις των ΑΝ 747/1945 και 9/1967 και του Ν. 
1266/82 αρθρ. 8. 

2. Την αριθ. 1500/22.3.1989 Πράξη του Διοικητή της Τράπεζας 
της Ελλάδας με την οποία εγκρίνεται η δανειοδότηση του ΝΑΤ μέχρι 
συνολικού ποσού δραχμών 33.500.000.000 για την κάλυψη άμεσων 
ταμιακών αναγκών του, εκ των οποίων ποσό δραχμών 
20.400.000.000 θα διατεθεί για την εξόφληση υποχρεώσεων του από 
τοκοχρεωλύσια δανείων εσωτερικού. 

3. Την από 12.4.1989 επιστολή της Ιονικής Τράπεζας προς το ΝΑΤ 
με την οποία εγκρίνεται η δανειοδότηση του και καθορίζονται οι όροι και 
οι προϋποθέσεις της δανειοδότησης αυτής. 

4. Την απόφαση του ΔΣ του ΝΑΤ της 20ης/10.4.89 συνεδρίασης 
του με την οποία εγκρίνεται η σύναψη του ανωτέρω δανείου και γίνονται 
αποδεκτοί οι τιθέμενοι όροι. 

5. Το 2432.1/12/88/28.12.88 έγγραφο του Υπουργείου Εμπορ. 
Ναυτιλίας με το οποίο εγκρίνεται η κάλυψη ελλειμάτων του έτους 1989 
ΝΑΤκαιΚΑΑΝ. 


6. Το 26148/1640/12.4.89 έγγραφο του ΝΑΤ με το οποίο ζητεί 
την εγγύηση του Ελληνικού Δημοσίου, για την ανωτέρω δανειοδότηση, 
αποφασίζουμε: 

Παρέχουμε την εγγύηση του Ελληνικού Δημοσίου στην Ιονική Τρά¬ 
πεζα για τη χορήγηση δανείου προς το Ναυτικό Απομαχικό Ταμείο 
(ΝΑΤ) ποσού δρχ. δύο δισεκατομμυρίων, (2.000.000.000) για την 
εξόφληση τοκοχρεωλυσίων προς την Τράπεζα αυτή. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853,858,862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στην 1500/22.3.89 Πράξη του Διοικητή 
της Τράπεζας της Ελλάδας και της από 12.4.1989 επιστολής της Ιονι- 
κής Τράπεζας προς το ΝΑΤ. 

Με την απόφαση αυτή, αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής, 
ενδιαμέσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στο οικείο Δημ. Ταμείο στο 
λογ/σμό Νο 555 σύμφωνα με τη διάταξη του Π.Δ/τος αριθ. 839/78 
(ΦΕΚ 195/75 τ.Α) και τις οδηγίες των εγκυκλίων μας αριθ. 98348/ 
2945/8.8.79 και 6465/124/16.1.80. 

Η Ιονική Τράπεζα παρακαλείται να μας στείλει αντίγραφο της σύμ¬ 
βασης που θα υπογράψει με το ΝΑΤ, και να μας ενημερώσει για την 
εξόφληση του δανείου. 

Το ΝΑΤ παρακαλείται να φροντίσει για την εμπρόθεσμη εξόφληση 
του εν λόγω δανείου. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 27 Απριλίου 1989. 


Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 



Αριθ. 2025882/5488/0025 

Συμπλήρωση της απόφασης Υπουργ. Οικονομικών 79106/7385/5/ 
9/88, με την οποία δόθηκε η εγγύηση του Ελληνικού Δημοσίου για 
την κάλυψη δανείων συνολικού ποσού δρχ. 3,3 δισεκ. που θα χορη¬ 
γήσουν οι Τράπεζες α) Ε.Τ.Ε. β) Ε.Τ.Β.Α. και γ) Ιονική στην Α.Ε. 
«ΝΕΩΡΙΟΝ-ΝΑΥΠΗΓΕΙΑ ΣΥΡΟΥ» για την πραγματοποίηση 
επενδύσεων και για κεφάλαιο κίνησης. 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/45 και 9/67 σε συνδυασμό, με τις 
διατάξεις του Ν. 1266/82. 

2. Την απόφαση της τέως Νομισματικής Επιτροπής αριθμ. 1509/ 
1/14/9/68, για τους κανόνες που διέπουν τις χρηματοδοτήσεις και 
λοιπές τοποθετήσεις των Τραπεζών, όπως ισχύει σήμερα. 

3. Την απόφαση του Υφυπουργού των Οικονομικών αριθμ. 79106/ 
7385/5.9.88 με την οποία δόθηκε η εγγύηση του Ελληνικού Δημοσίου 
για την κάλυψη δανείων συνολικού ποσού δρχ. 3,3 δισεκ. που θα χορη¬ 
γήσουν οι Τράπεζες α) Ε.Τ.Ε. β) Ε.Τ.Β.Α. και γ) Ιονική στην Α.Ε. «ΝΕ- 
ΩΡΙΟΝ-ΝΑΥΠΗΓΕΙΑ ΣΥΡΟΥ» για την πραγματοποίηση επενδύσεων 
και για κεφάλαιο κίνησης. 

4. Τις επιστολές των Τραπεζών Ε.Τ.Ε. αριθμ. 14869/17.3.89, 
Ε.Τ.Β.Α. αριθμ. 6595/23.3.89 και Ιονικής αριθμ. 867/10.3.89, 
αποφασίζουμε: 

Συμπληρώνουμε την απόφασή μας αριθμ. 79106/7385/5.9.88, 
και ορίζουμε όπως, η εγγύηση του Ελληνικού Δημοσίου που δόθηκε με 
αυτή, για την κάλυψη δανείων συνολικού ποσού δρχ. 3,3 δισεκ. που θα 
χορηγήσουν οι Τράπεζες Ε.Τ.Ε., Ε.Τ.Β.Α. και Ιονική στην Α.Ε. «ΝΕΩ- 
ΡΙΟΝ-ΝΑΥΠΗΓΕΙΑ ΣΥΡΟΥ» για την πραγματοποίηση επενδύσεων 
και για κεφάλαιο κίνησης, ισχύσει και για την κάλυψη των τόκων της 
περιόδου χάριτος οι οποίοι κεφαλαιοποιούμενοι θα καταβληθούν μαζί με 

τις χρεωλυτιχές δόσεις. 

Κατά τα λοιπά ισχύει η αρχική απόφασή μας αριθμ. 79106/7385/ 
5.9.1988. 

Η απόφαση αυτή να δημοσιβυθβί στην Εφημερίδα της Κυβερνήσεως. 
Αθήνα, 20 Απριλίου 1989 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
-♦- 

Αριθ. 1053081/1727/0001 < 8 ) 

Ρύθμιση λειτουργικών θεμάτων της Δ/νσης Κρατ. Λαχείων Υπουρ¬ 
γείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Νόμου 1558/1985 «Κυβέρνηση και Κυβερνη¬ 
τικά όργανα» (ΦΕΚ 137/Α/85) και β) της παραγράφου 2 των άρθρων 
142, 143 και 144 του Προεδρικού Διατάγματος 284/1988 «Οργανι¬ 
σμός Υπουργείου Οικονομικών» (ΦΕΚ 128/1989). 

2. Την ανάγκη εύρυθμης λειτουργίας των Υπηρεσιών της Δ/νσης 
Κρατ. Λαχείων του Υπουργείου Οικονομικών, ειδικότερα της στελέχω- 
σης αυτής με έμπειρο προσωπικό, αποφασίζουμε: 

1. Ορίζουμε, όπως οι υπηρετούντες κατά τη δημοσίευση της απόφα¬ 
σης αυτής στην 

Εφημερίδα της Κυβερνήσεως, υπάλληλοι της Δ/νσης Κρατ. Λαχείων, 
που ανήκουν στον προσωρινό κλάδο του άρθρου 135 του Προεδρικού 
Διατάγματος 284/1988, εξακολουθούν να υπηρετούν στη Δ/νση Κρα¬ 
τικών Λαχείων μέχρι της παραιτήσεώς τους και μετά την με αίτησή 
τους κατάταξη στους αντίστοιχους κλάδους: ΠΕ, ΤΕ & ΔΕ Φοροτεχνι¬ 
κών. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 3 Μαΐου 1989 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
-*- 

Αριθ. 14216 ( 9 ) 

Δημοσίευση στην Εφημερίδα της Κυβερνήσεως της από 20.4.89 ΣΣΕ 
περί των όρων αμοιβής και εργασίας των απασχολουμένων με σχέση 
εργασίας Ι.Δ. μελών της Ένωσης μόνιμων και δόκιμων λιμενεργα¬ 
τών Ο.Λ.Π. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74. 

2. Την αριθμ. 98130/21.11.88 απόφαση του Πρωθυπουργού και 
του Υπουργού Εργασίας «Ανάθεση αρμοδιοτήτων Υπουργού Εργασίας 
στον Υφυπουργό Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε στις 25.4.89 και συντάχθηκε το 84/89 πρα¬ 
κτικό καταθέσεως, της οποίας το περιεχόμενο έχει ως εξής: 


ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Περί των όρων αμοιβής και εργασίας των απασχολουμένων με σχέση 
εργασίας ιδιωτικού δικαίου μελών της Ένωσης Μονίμων και δοκί¬ 
μων λιμενεργατών για το έτος 1989. 

Στον Πειραιά σήμερα στις 20.4. του έτους χίλια εννιακόσια ογδόντα 
εννέα οι υπογεγραμμένοι: 

α. Γεώργιος Κλαυδιανός Προϊστάμενος Υπηρεσιών Ο.Λ.Π. που 
ενεργεί ως κοινός εκπρόσωπος των Υπουργών Οικονομικών και Εμπο¬ 
ρικής Ναυτιλίας σύμφωνα με την αριθ. πρωτ. 2034037/4081/ 
0022/89 απόφασή τους και 

β. Λέκκας Τσιριγώτης, Γεώργιος Καραγιάννης και Παναγιώτης 
Λαγάνης, Πρόεδρος, Αντιπρόεδρος και Γενικός Γραμματέας αντίστοιχα 
του σωματείου με τίτλο «ΕΝΩΣΗ ΜΟΝΙΜΩΝ ΚΑΙ ΔΟΚΙΜΩΝ ΛΙΜΕ¬ 
ΝΕΡΓΑΤΩΝ ΟΛΠ» νόμιμα εξουσιοδοτημένοι, δυνάμει του από 


13.4.89 πρακτικού συνεδρίασης του Διοικητικού Συμβουλίου της πα¬ 
ραπάνω Συνδικαλιστικής Οργάνωσης, συνομολογήσαμε και συναποφα¬ 
σίσαμε την σύνταξη και υπογραφή της παρούσας Ειδικής Συλλογικής 
Σύμβασης Εργασίας, η οποία έχει ως κατωτέρω: 

Άρθρο 1 

Στην παρούσα Ειδική Συλλογική Σύμβαση Εργασίας υπάγονται τα 
μέλη του συμβαλλόμενου σωματείου. 

Άρθρο 2 

Α. Από 1η Ιανουάριου 1989, για τον υπολογισμό της Αυτόματης Τι¬ 
μαριθμικής Αναπροσαρμογής (ΑΤΑ) που καθιερώθηκε με την από 
24.5.1982 Ε.Σ.Σ.Ε. το ποσοστό μεταβολής του δείκτη τιμών κατανα¬ 
λωτή θα κλιμακώνεται ανάλογα με το ύψος των μηνιαίων αποδοχών 
των μισθωτών, σύμφωνα με τις αποφάσεις του Υπουργού Εθνικής Οι¬ 
κονομίας, που θα ισχύσουν κατά το 1989. 

Β. Ενσωματώνεται το διορθωτικό ποσό και η ΑΤΑ μέχρι και 
1.1.1983 στα βασικά, ημερομίσθια που έχουν καθορισθεί με την από 
24.5.82 Ε.Σ.Σ. τα οποία έτσι διαμορφώνονται ως εξής: 

α) Για τους λιμενεργάτες που απασχολούνται σε εργασίες που δεν 
εμπίπτουν στις περιπτώσεις του επόμενου εδαφίου β, από 893 δρχ. σε 
1.300 από 1.1.1989. 

β) Για τους λιμενεργάτες που απασχολούνται στις φορτοεκφορτώσεις 
χύδην φορτίων, δημητριακών, γαιανθράκων, σογιαλεύρων ή άλλων συ¬ 
ναφών ειδών που εκφορτώνονται με τους αναρροφητήρες 5ΙΕ08 ή με τη 
γερανογέφυρα ή με τα συνήθη μέσα, καθώς και για τους απασχολουμέ- 
νους στις φορτοεκφορτώσεις φορτίων κάθε είδους χύμα με τη γερανογέ¬ 
φυρα, από 1043 σε 1450 δρχ. από 1.1.89. 

γ) Για τους λιμενεργάτες που υπάγονται στις περιπτώσεις της παρα¬ 
γράφου 4 του άρθρου 3 της από 21.12.1984 Ε.Σ.Σ.Ε. από 1043 σε 
1450 δραχμές. 

δ) Μετά την πιο πάνω ενσωμάτωση στο βασικό ημερομίσθιο της 
ΑΤΑ και του διορθωτικού ποσού, από 1 ..1.89 θα υπολογίζεται ΑΤΑ 
όπως αυτή διαμορφώθηκε από 1.9.83 και εφεξής. 

Άρθρο 3 

1. Η προσαύξηση κατά 20% των βασικών αποδοχών για τον υπολο¬ 
γισμό των δώρων Χριστουγέννων και Πάσχα, σύμφωνα με το άρθρο 34 
παρ. 2 εδ. στ του Κανονισμού Εργασίας εργατών λιμένος Πειραιώς, κα¬ 
θορίζεται σε 25% και καλύπτει τυχόν νυχτερινή εργασία ή εργασία Κυ¬ 
ριακών και εξαιρετέων ημερών ή τυχόν άλλη έκτακτη παροχή. 

2. Στους λιμενεργάτες, που υπάγονται στη σύμβαση αυτή και που θα 
κάνουν χρήση της ετήσιας κανονικής άδειας τους εκτός των μηνών Ιου¬ 
νίου, Ιουλίου και Αυγούστου, θα χορηγείται άδεια 4 επιπλέον ημερών με 
αποδοχές, με την απαραίτητη προϋπόθεση ότι ολόκληρος ο χρόνος της 
αδείας θα εξαντλείται στο εννιάμηνο Ιανουάριου - Μαΐου και Σεπτεμ¬ 
βρίου - Δεκεμβρίου. 

Σε περίπτωση τμηματικής χορήγησης οι 4 ημέρες θα προστίθενται 
στο τελευταίο τμήμα αδείας. 

3. Για τον υπολογισμό της αποζημίωσης του Ν. 993/79 θα θεωρού¬ 
νται ως συνεχή χρόνια υπηρεσίας όλα τα χρόνια υπηρεσίας του ελεύθε¬ 
ρου και δοκίμου εργάτη, ανεξάρτητα από τα ημερομίσθια που πραγμα¬ 
τοποιήθηκαν ετησίως κατά το χρονικό αυτό διάστημα. 

Άρθρο 4 

Κατά τα λοιπά εξακολουθούν να ισχύουν οι διατάξεις των προηγου¬ 
μένων Ε.Σ.Σ.Ε που δεν τροποποιούνται με την παρούσα. 

Άρθρο 5 

Η ισχύς της παρούσας αρχίζει από 1η Ιανουάριου 1989 εκτός αν δια¬ 
φορετικά ορίζεται σ’ αυτή. 

Η Σ.Σ.Ε. να δημοσιευτεί στην Εφημερίδα της Κυβερνήσεως. 1 
Αθήνα, 5 Μαΐου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 

-ψ- 

Αριθ. 14217 ί.10' 

Δημοσίευση στην Εφημερίδα της Κυβερνήσεως της από 20.4.89 ΣΣΕ 
περί των όρων αμοιβής και εργασίας των απασχολουμένων με σχέση 
εργασίας Ι.Δ. μελών του Σωματείου «Σύνδεσμος εποπτών & αρχιερ¬ 
γατών «Ο ΑΓΙΟΣ ΑΝΤΩΝΙΟΣ». 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74. 

2. Την αριθμ. 98130/21.11.88 απόφαση του Πρωθυπουργού και 
του Υπουργού Εργασίας «Ανάθεση αρμοδιοτήτων Υπουργού Εργασίας 
στον Υφυπουργό Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε στις 26.4.89 και συντάχθηκε το 86/89 πρα¬ 
κτικό καταθέσεως, της οποίας το περιεχόμενο έχει ως εξής: 


ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Περί των όρων αμοιβής και εργασίας των απασχολουμένων με σχέση 
εργασίας ιδιωτικού δικαίου μελών του Σωματείου «Σύνδεσμος Επο¬ 
πτών και Αρχιεργατών «Ο ΑΓΙΟΣ ΑΝΤΩΝΙΟΣ» για το έτος 1989 

Στον Πειραιά σήμερα στις 20.4. του έτους χίλια εννιακόσια ογδόντα 
εννέα οι υπογεγραμμένοι: 

α. Γεώργιος Κλαυδιανός Προϊστάμενος Υπηρεσιών Ο.Λ.Π. που 
ενεργεί ως κοινός εκπρόσωπος των Υπουργών Οικονομικών και Εμπο¬ 
ρικής Ναυτιλίας σύμφωνα με την αριθ. πρωτ. 2034037/4081/0022/ 
1989 απόφασή τους και 

β. Σιφνάκης Αντώνιός, Κελαϊδής Μιχαήλ και Τσάκαλος Γεώργιος, 
Πρόεδρος, Αντιπρόεδρος και Γενικός Γραμματέας αντίστοιχα του σω¬ 
ματείου «Σύνδεσμος Εποπτών και Αρχιεργατών «Ο ΑΓΙΟΣ ΑΝΤΩ¬ 
ΝΙΟΣ» νόμιμα εξουσιοδοτημένοι, δυνάμει του από 17.4.89 πρακτικού 
συνεδρίασης του Διοικητικού Συμβουλίου της παραπάνω Συνδικαλιστι¬ 
κής Οργάνωσης, συνομολογήσαμε και συναποφασίσαμε την σύνταξη 
και υπογραφή της παρούσας Ειδικής Συλλογικής Σύμβασης Εργασίας, 
η οποία έχει ως κατωτέρω: 

Άρθρο 1 

Στην παρούσα Ειδική Συλλογική Σύμβαση Εργασίας υπάγονται τα 
μέλη του συμβαλλόμενου σωματείου. 

Άρθρο 2 

Α. Από 1η Ιανουάριου 1989, για τον υπολογισμό της Αυτόματης Τι¬ 
μαριθμικής Αναπροσαρμογής (ΑΤΑ) που καθιερώθηκε με την από 
24.5.1982 Ε.Σ.Σ.Ε. το ποσοστό μεταβολής του δείκτη τιμών κατανα¬ 
λωτή θα κλιμακώνεται ανάλογα με το ύψος των μηνιαίων αποδοχών 
των μισθωτών, σύμφωνα με τις αποφάσεις του Υπουργού Εθνικής Οι¬ 
κονομίας, που θα ισχύσουν κατά το 1989. 

Β. Ενσωματώνεται το διορθωτικό ποσό και η ΑΤΑ μέχρι 1.1.1983 
στα βασικά ημερομίσθια που έχουν καθορισθεί με την από 26.7.82 
Ε.Σ.Σ.Ε. τα οποία έτσι διαμορφώνονται ως εξής: 
α) Για τους επόπτες από 1.106 σε 1.513 δρχ. 
β) Για τους αρχιεργάτες από 1.073 σε 1.480 δρχ. από 1.1.1989. 
γ) Μετά την πιο πάνω ενσωμάτωση στα βασικά ημερομίσθια της 
ΑΤΑ και του διορθωτικού ποσού, από 1.1.89 θα υπολογίζεται ΑΤΑ 
όπως αυτή διαμορφώθηκε από 1.9.83 και εφεξής. 

Άρθρο 3 

1. Στους επόπτες και αρχιεργάτες που υπάγονται στη σύμβαση αυτή 
και που θα κάνουν χρήση της ετήσιας κανονικής άδειας τους εκτός των 
μηνών Ιουνίου, Ιουλίου και Αυγούστου, θα χορηγείται άδεια 4 επιπλέον 
ημερών με αποδοχές, με την απαραίτητη προϋπόθεση ότι ολόκληρος ο 
χρόνος της αδείας θα εξαντλείται στο εννιάμηνο Ιανουάριου - Μαΐου και 
Σεπτεμβρίου - Δεκεμβρίου. 

Σε περίπτωση τμηματικής χορήγησης οι 4 ημέρες θα προστίθενται 
στο τελευταίο τμήμα αδείας. 

2. Για τον υπολογισμό της αποζημίωσης του Ν. 993/79 θα θεωρού¬ 
νται ως συνεχή χρόνια υπηρεσίας όλα τα χρόνια υπηρεσίας του ελεύθε¬ 
ρου και δόκιμου εργάτη, ανεξάρτητα από τα ημερομίσθια που πραγμα¬ 
τοποιήθηκαν ετησίως κατά το χρονικό αυτό διάστημα. 

Άρθρο 4 

( · 

Κατά τα λοιπά εξακολουθούν να ισχύουν οι διατάξεις των προηγου¬ 
μένων Ε.Σ.Σ.Ε που δεν τροποποιούνται με την παρούσα. 

Άρθρο 5 

Η ισχύς της παρούσας αρχίζει από 1η Ιανουάριου 1989 εκτός αν δια¬ 
φορετικά ορίζεται σ’ αυτή. 


Η Σ.Σ.Ε. να δημοσιευτεί στην Εφημερίδα της Κυβερνήσεως. 

Αθήνα, 5 Μαΐου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 

Αριθ. 14174 α1) 

Δημοσίευση στην Εφημερίδα της Κυβερνήσεως της από 25.4.1989 
Σ.Σ.Ε. προσωπικού Ε.Υ.Δ.Α.Π. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις δ.ατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74. 

2. Την αριθμ. 98130/21.11.88 απόφαση του Πρωθυπουργού και 
του Υ πουργού Εργασίας «Ανάθεση αρμοδιοτήτων Υπουργού Εργασίας 
στον Υφυπουργό Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε στις 26.4.1989 και συντάχθηκε το 85/89 
πρακτικό καταθέσεως, της οποίας το περιεχόμενο έχει ως εξής: 


ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Αθήνα σήμερα την 25 Απριλίου 1989 στα γραφεία της οδού Ωρωπού 
17)6 Γαλάτσι, της Εταιρείας Υδρεύσεως και Αποχετεύσεως Πρωτευού- 
σης «Ε.Υ.Δ.Α.Π.», παρισταμένου και του εκπροσώπου του εποπτεύο- 
ντος Υπουργείου Δημοσίων Έργων Παναγιώτη Μαντέλα, Διευθυντή με 
βαθμό Α' της Γενικής Γραμματείας Δημοσίων Έργων του Υ.ΠΕ.- 
ΧΩ.Δ.Ε., ειδικά εξουσιδοτημένου κατά τις διατάξεις του άρθρου 21 του 
Ν. 3239/1955 όπως αυτός τροποποιήθηκε μεταγενέστερα και ισχύει 
σήμερα, δυνάμει του υπ’ αριθμ. πρωτ. ΕΔ5/9/93 της 7.3.1988 εγ¬ 
γράφου του Υπουργού ΠΕ.ΧΩ.Δ.Ε. ο οποίος και συμφωνεί με τους 
όρους της παρούσας, οι υπογεγραμμένοι από τη μια μεριά Γεώργιος Αν- 
δρεάδης υπό την ιδιότητά του ως Γ ενικού Διευθυντή της ενταύθα εδρευ- 
ούσης Ανώνυμης Εταιρείας με την επωνυμία «ΕΤΑΙΡΕΙΑ ΥΔΡΕΥ- 
ΣΕΩΣ ΚΑΙ ΑΠΟΧΕΤΕΥΣΕΩΣ ΠΡΩΤΕΥΟΥΣΗΣ» (Ε.ΥΔ.Α.Π.) ως 
εξουσιοδοτημένος εκπρόσωπος αυτής σύμφωνα με τη συνημμένη υπ’ 
αριθμ. 6225/5.4.89 Απόφαση του Διοικητικού Συμβουλίου της Εται¬ 
ρείας Υδρεύσεως και Αποχετεύσεως Πρωτευούσης και αφ’ ετέρου οι Θε¬ 
όδωρος Ζαχαρόπουλος, Πρόεδρος και Δημήτριος Κύρκος, γενικός 
Γραμματέας της Ομοσπονδίας Προσωπικού Υδρεύσεως και Αποχετεύ¬ 
σεως Ελλάδας της Ε.ΥΔ.Α.Π., εκπροσωπούσης εν προκειμένω τις ακό¬ 
λουθες συνδικαλιστικές οργανώσεις της Ε.ΥΔ.Α.Π.: α) Το Σύλλογο 
Προσωπικού ΕΥΔΑΠ, β) Την Ένωση Υπαλλήλων Ε.ΥΔ.Α.Π., γ) Την 
Ένωση Εργατοϋπαλλήλων Ε.ΥΔ.Α.Π., δ) Το Σύλλογο Υπαλλήλων 
Κλάδου Μέσης Εκπαιδεύσεως Προσωπικού της Ε.ΥΔ.Α.Π., ε) Το Σύλ¬ 
λογο Επιστημονικού Προσωπικού Ε.ΥΔ.Α.Π., στ) Το Σύλλογο Τεχνι¬ 
κών Υπαλλήλων Ε.ΥΔ.Α.Π., ζ) Το Σύλλογο Διπλωματούχων Μηχανι¬ 
κών - Υπομηχανικών Ε.ΥΔ.Α.Π., η) Το Σύλλογο Τακτικού Διαβαθμι¬ 
σμένου Προσωπικού Ε.ΥΔ.Α.Π., θ) Το Σωματείο Οδηγών, ι) Το Σύλ¬ 
λογο Ειδικών Υπηρεσιών Ε.ΥΔ.Α.Π., ια) Το Σωματείο Εργατοϋπαλλη- 
λικού Προσωπικού Ιδιωτικού Δικαίου (τ.ΟΑΠ), ιβ) Το Σύνδεσμο Εργα- 
τοτεχνιτών και Υπαλλήλων Εργαζομένων στα έργα αποχετεύσεως 
Ε.ΥΔ.Α.Π., ιγ) Το Σωματείο Εργατοτεχνικού Προσωπικού Ε.Υ¬ 
Δ.Α.Π., δεόντως εξουσιοδοτημένοι σύμφωνα με τη συνημμένη στην πα¬ 
ρούσα υπ’ αριθμ. 110/3.4.89 εξουσιοδότηση του Διοικητικού του Συμ¬ 
βουλίου συνεφώνησαν και συναποδέχτηκαν ανεπιφύλακτα την υπο¬ 
γραφή της παρούσας Ειδικής Συλλογικής Σύμβασης Εργασίας, για το 
έτος 1989. 

Α. ΜΙΣΘΟΛΟΓΙΚΕΣ ΡΥΘΜΙΣΕΙΣ 

1. Η αυτόματη τιμαριθμική αναπροσαρμογή για το τρέχον έτος 
1989 θα εφαρμοσθεί κατά τον ίδιο τρόπο που ο θεσμός εφαρμόζεται στο 
Δημόσιο Τομέα. 

2. Η Α.Τ.Α. που έχει χορηγηθεί στον κάθε εργαζόμενο μέχρι 
31.12.1983 θα αφαιρεθεί από το συνολικό ποσό αυτής και θα παύσει να 
υπολογίζεται του λοιπού. Αντί αυτού θα προστεθεί το ποσόν των 8.000 
και των 265 δρχ. αντίστοιχα στους βασικούς μισθούς και στα βασικά 
ημερομίσθια. 

Με τη ρύθμιση αυτή οι νέοι βασικοί μισθοί και τα νέα βασικά ημερο¬ 
μίσθια διαμορφώνονται από 1.1.89 ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΑΛΛΗΛΙΚΟ ΠΡΟΣΩΠΙΚΟ 
ΒΑΘΜΟΣ ΣΗΜΕΡΙΝΟΣ ΜΙΣΘΟΣ ΝΕΟΣ ΜΙΣΘΟΣ 


Α 

43.200 

51.200 

Β 

38.600 

46.600 

1 

37.700 

45.700 

2 

36.300 

44.300 

3 

33.900 

41.900 

4 

32.100 

40.100 

5 

30.200 

38.200 

6 

28.300 

36.300 

7 

25.900 

33.900 

8 

23.800 

31.800 

9 

22.000 

30.000 

10 

20.100 

28.100 

11 

18.700 

26.700 

ΕΡΓΑΤΟΤΕΧΝΙΚΟ ΠΡΟΣΩΠΙΚΟ 


ΕΤ1 


ΜΙΣΘΟΛΟΓΙΚΑ 

ΣΗΜΕΡΙΝΟ 

ΝΕΟ 

ΚΛΙΜΑΚΙΑ 

ΗΜΕΡΟΜΙΣΘΙΟ 

ΗΜΕΡΟΜΙΣΘΙΟ 

1 

1.065 

1.330 

2 

1.015 

1.280 

3 

965 

1.230 

4 

915 

1.180 

5 

895 

1.160 

6 

885 

1.150 


ΕΤ2 


ΜΙΣΘΟΛΟΓΙΚΑ 

ΣΗΜΕΡΙΝΟ 

ΝΕΟ 

ΚΛΙΜΑΚΙΑ 

ΗΜΕΡΟΜΙΣΘΙΟ 

ΗΜΕΡΟΜΙΣΘΙΟ 

1 

965 

1.230 

2 

880 

1.145 

3 

870 

1.135 

4 

860 

1.125 

5 

850 

1.115 

6 

835 

1.100 


Εάν με την παραπάνω ρύθμιση προχύψει αύξηση στο σύνολο των μη¬ 
νιαίων ταχτιχών αποδοχών μικρότερη του ποσού των 3.500 δρχ., η 

διαφορά θα καταβάλλεται σαν προσαύξηση και θα συμψηφίζεται ατη\ 
περίπτωση που ο εργαζόμενος θα πάρει Βαθμολογική ή Μισθολογική 
Προαγωγή. 

Η αύξηση των βασικών μισθών και ημερομισθίων θα έχει ως επακό¬ 
λουθο να επαναληφθεί η διαδικασία που ορίζει η απόφαση του Δ.Σ. 
4557/1986 (συγκριτικό μισθολόγιο). 

3. Το επίδομα του κεφ. 6 παρ. 1, 2, 5, 6 της Ειδικής Συλλογικής 
Σύμβασης Εργασίας της 23.6.1982 αποδεσμεύεται από τον περιορι¬ 
σμό της μη καταβολής άλλου επιδόματος. 

Η αποδέσμευση αυτή θα γίνει σε τρεις δόσεις ως εξής: 

1η δόση: 1.1.1989 
2η δόση: 1.10.1989 
3η δόση: 1.1.1990 

4. Το επίδομα ανθυγιεινής και επικίνδυνης εργασίας των ηλεκτροσυ¬ 
γκολλητών, οξυγονοκολλητών και σιδηρουργών αυξάνεται από 12% σε 
20% επί του βασικού και του χρονοεπιδόματος. 

5. Χορηγείται επίδομα ανθυγιεινής και επικίνδυνης εργασίας (α) στις 
νοσοκόμες, (β) στους εμφακελλωτές, (γ) στους εργαζόμενους στο χώρο 
των αποθηκών σε ποσοστό 12% και (δ) στους ηλεκτρονικούς που εργά¬ 
ζονται στην Υπηρεσία Μόρνου σε ποσοστό 15%, επί του βασικού και του 
χρονοεπιδόματος. 

6. Χορηγείται επίδομα Σπουδών 15% στην ΑΡ Κατηγορία επί του 
βασικού και του χρονοεπιδόματος και με περικοπή του χορηγουμένου 
επιδόματος του κεφ. 6 παρ. 1 της πιο πάνω Σ.Σ.Ε. της 23.6.82 για 
όσους το έπαιρναν. 

7. Το Επιστημονικό Επίδομα που χορηγείται στους Πτυχιούχους 
Ανωτάτων Σχολών της Κατηγορίας ΑΤ αυξάνεται κατά 5%. 

8. Το Επίδομα των γιατρών εκ ποσοστού 15% συνυπολογίζεται και 
στο χρονοεπίδομα. 

9. Το Ταμιακό επίδομα αυξάνεται από 3.000 δρχ. σε 4.500 δρχ. και 
από 4.000 δρχ. σε 6.000 δρχ. 


10. Το ανώτατο όριο του δραχμικού επιδόματος χειριστών μηχανών 
διάτρησης δια απόδοση διατρήσεων αυξάνεται από 3.000 δρχ. σε 
5.000 δρχ. με ανάλογη αύξηση και στα άλλα κλιμάκια ως εξής: 
Κλιμάκιο Διατρήσεων 

12 - 14.000 από 1.350 εις 2.250 

14 - 16.000 » 2.100 » 3.500 

16 - 18.000 » 2.450 » 4.100 

18 - 20.000 » 2.800 » 4.650 

20 - 22.000 » 3.000 » 5.000 

11. Τα δραχμικά επιδόματα των σχεδιαστών και των πτυχιούχων 
εργοδηγών αυξάνονται κατά 50%. Τα λοιπά δραχμικά επιδόματα αυ¬ 
ξάνονται κατά 30%. 

Β. ΟΡΟΙ ΕΚΤΟΣ ΑΠΟ ΜΙΣΘΟΛΟΓΙΚΕΣ ΡΥΘΜΙΣΕΙΣ 

1. Το ανώτατο όριο αποζημίωσης στις περιπτώσεις λύσης της σύμ¬ 
βασης εργασίας που μέχρι τώρα ήταν 1.500.000 δρχ., αυξάνεται σε 
1.700.000 δρχ. 

Η αποζημίωση αυτή θα καταβάλλεται και σε όσους αποχωρούν πρό¬ 
ωρα λόγω ασφάλισης στα Β.Α.Ε. σύμφωνα με τις διατάξεις του Νόμου 
2112/20 για περίπτωση καταγγελίας σύμβασης εργασίας Υπαλλήλων 
αορίστου χρόνου. 

Το ποσό αυτό της αποζημίωσης θα καταβάλλεται εφ’ όσον οι αποχω- 
ρούντες έχουν σύμφωνα με βεβαίωση του Ι.Κ.Α. συμπληρώσει το προ- 
βλεπόμενο από τον Κανονισμό Β.Α.Ε. του Ι.Κ.Α. όριο ηλικίας και λοι¬ 
πές προϋποθέσεις για πλήρη συνταξιοδότηση. 

2. Αυξάνεται το συνολικό διατιθέμενο ποσό για δάνεια από 30 σε 45 
εκατομμύρια. Τα σχολικά δάνεια αυξάνονται από 14.000 σε 28.000 
και από 16.000 σε 32.000. 

3. Η παρακράτηση της αποζημίωσης των ημερών απεργιακών κινη¬ 
τοποιήσεων του έτους 1989 θα γίνει σε 4 μηνιαίες δόσεις, από τις 
οποίες η πρώτη θα παρακρατηθεί την 1.5.1989. 

4. Στο προσωπικό της αποχέτευσης, αποκλειστικά και μόνο σε εκείνο 
που βρίσκεται σε άμεση επαφή με λύματα και ειδικότερα στο Εργατοτε¬ 
χνικό Προσωπικό συντήρησης αγωγών ακαθάρτων, στα πληρώματα 
βυτιοφόρων και αποφρακτικών οχημάτων αγωγών ακαθάρτων και 
στους χειριστές αντλιοστασίων, χορηγείται μία ημέρα πρόσθετης άδειας 
ανά πέντε ημέρες Κανονικής Αδειας. 

5. Δεσμεύεται η Ε.ΥΔ.Α.Π. να παραχωρήσει χώρους και το ανάλογο 
προσωπικό για τη λειτουργία του Καταναλωτικού Συνεταιρισμού. 

6. Δεσμεύεται η Ε.ΥΔ.Α.Π., να επιχορηγεί σε ετήσια βάση το Πολιτι¬ 
στικό Τμήμα. 

Γ. ΓΕΝΙΚΕΣ ΔΙΑΤΑΞΕΙΣ 

1. Η ισχύς της παρούσας Ειδικής Συλλογικής Σύμβασης εργασίας 

αρχίζει την 1.1.89 και η διάρκεια της ισχύος της ορίζεται μέχρι την 
31.12.1989. ' 

2. Η παρούσα Ειδική Συλλογική Σύμβαση Εργασίας δεν θίγει ρυθμί¬ 
σεις που συμφωνήθηκαν με προηγούμενες Συλλογικές Συμβάσεις Εργα¬ 
σίας μεταξύ της Ε.ΥΔ.Α.Π. και της Ομοσπονδίας Προσωπικού Ε.Υ¬ 
Δ.Α.Π. ή παροχές που χορηγήθηκαν στο προσωπικό με αποφάσεις του 
Διοικητικού Συμβουλίου. 

3. Στην παρούσα Ειδική Συλλογική Σύμβαση Εργασίας δεν συμπερι- 
λαμβάνονται τα έμμισθα μέλη του Διοικητικού Συμβουλίου και οι Δικη¬ 
γόροι. 

Η Σ.Σ.Ε. να δημοσιευτεί στην Εφημερίδα της Κυβερνήσεως. 

Αθήνα, 4 Μαΐου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 

-φ- 

Αριθ. ΙΒ/2576 Π2) 

Καθορισμός κατ’ αποκοπή παγίων χορηγημάτων στους προϊσταμένους 
Περιφερειακών Εκπαιδευτικών Αρχών Πρωτοβάθμιας Εκπαίδευσης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Των άρθρων 12 και 36 του Α.Ν. 2180/1940. 

2. Του άρθρου μόνου του Ν. 762/1943. 

3. Του άρθρου 4 της αριθ. 194.902/69 απόφασης του Υπουργού 
Οικονομικών (ΦΕΚ 777/Β'/69). 

4. Των άρθρων 2,3,4 και 5 του Ν. 1304/82 «για την επιστημονική 
- παιδαγωγική καθοδήγηση και τη διοίκηση στη Γενική και Μέση Τε¬ 
χνική Επαγγελματική Εκπαίδευση και άλλες διατάξεις». 

5, Τις διατάξεις του άρθρου 56 του Ν. 1566/85, αποφασίζουμε: 

Καθορίζουμε τα κατ’ αποκοπή πάγια χορηγήματα γραφικής ύλης, 

καθαριότητας και καυσίμων θέρμανσης των ΚΑΕ 1114, 1355 και 
1613 αντίστοιχα του ειδικού φορέα 19-710 Πρωτοβάθμια Εκπαίδευση 
του προϋπολογισμού χρήσης 1989 του ΥΠΕΠ0 για τη λειτουργία των 
γραφείων: 

α) Των Δ/νσεων Πρωτοβάθμιας Εκπαίδευσης. 

β) Των Γραφείων Πρωτοβάθμιας Εκπαίδευσης, ως ακολούθως: 

Α' Σε κάθε προϊστάμενο Δ/νσης και Γραφείου Πρωτοβάθμιας Εκπαί¬ 
δευσης: 

α) Κατ’ αποκοπή χορήγημα γραφικής ύλης δρχ. 4.970 για κάθε 
μήνα. 

β) Κατ’ αποκοπή χορήγημα καθαριότητας δρχ. 6.300 για κάθε 
μήνα. 

γ) Κατ’ αποκοπή χορήγημα για προμήθεια καυσίμων θέρμανσης 
δρχ. 8.800 για κάθε ένα από τους μήνες Ιανουάριο, Φεβρουάριο, Μάρ¬ 
τιο, Νοέμβριο και Δεκέμβριο 1989. 

Β’ Εφόσον στα γραφεία των αναφερομένων προϊσταμένων στεγάζο¬ 
νται και Σχολικοί Σύμβουλοι, τα αναφερόμενα κατ’ αποκοπή πάγια χο¬ 
ρηγήματα των προϊσταμένων αυτών προσαυξάνονται μηνιαία για κάθε 
ένα συστεγαζόμενο Σχολικό Σύμβουλο κατά δρχ. 550 για γραφική ύλη, 
κατά 600 δρχ. για καθαριότητα και κατά δρχ. 800 για καύσιμα θέρ¬ 
μανσης. 

Γ’ Στους προϊσταμένους Δ/νσεων και Γραφείων Πρωτοβάθμιας Εκ¬ 
παίδευσης των Νομών Αρκαδίας, Γρεβενών, Δράμας, Έβρου, Ευρυτα¬ 
νίας, Ημαθίας, Θεσπρωτίας, Ιωαννίνων, Καβάλας, Καρδίτσας, Καστο¬ 
ριάς, Κιλκίς, Κοζάνης, Λάρισας, Ξάνθης, Πέλλας, Ροδόπης, Σερρών, 
Τρικάλων, Φλώρινας και Χαλκιδικής το καθοριζόμενο στην αναφερό- 
μενη παράγραφο Α’ ποσό του πάγιου κατ’ αποκοπή χορηγήματος για 
καύσιμα θέρμανσης, προσαυξάνεται κατά δρχ. 3.600 για κάθε ένα από 
τους μήνες Ιανουάριο, Φεβρουάριο, Μάρτιο, Νοέμβριο και Δεκέμβριο 
1989. 

Σε περίπτωση συστεγάσεως των γραφείων των ανωτέρω εκπαιδευτι¬ 
κών αρχών με άλλες δημόσιες υπηρεσίες και εφόσον οι δαπάνες γραφι¬ 
κής ύλης, καθαριότητας και θέρμανσης καταβάλλονται από τις υπηρε¬ 
σίες αυτές οι ανωτέρω Δ/ντές και Προϊστάμενοι Γραφείων Πρωτοβάθ¬ 
μιας Εκπαίδευσης δεν δικαιούνται τα κατ’ αποκοπή πάγια χορηγή¬ 
ματα. 

Εάν οι δικαιούχοι των κατ’ αποκοπή παγίων χορηγημάτων λείπουν 
ή απουσιάζουν, τα χορηγήματα αυτά καταβάλλονται στους νόμιμους 
αναπληρωτές. 

(Αρ. βεβ. ΤΕΕ ΤΠΕΠΘ 3752/3.5.89.) 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 19 Απριλίου 1989 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΟΝ 

ΔΗΜΗΤΡΗΣ ΤΣΟΒΟΛΑΣ ΓΙΩΡΓΟΣ Α. ΠΑΠΑΝΔΡΕΟΥ 

ΑριΒ. οικ-/1690/ΤΣΕΠ 36 (13) 

Δανειοδότηση για την ανακατασκευή σεισμόπληκτων κτισμάτων ποσ 
κατέρρευσαν ή κατεδαφίστηκαν αμέσως μετά τους σεισμούς. 


Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «περί κυρώσεως, τροποποιήσεως 
και συμπληρώσεως της από 28.7.87 Πράξεως Νομοθετικού Περιεχο¬ 
μένου, περί αποκαταστάσεως ζημιών εκ των σεισμών του 1978 εις πε- 
ριοχήν Βορ. Ελλάδος κ.λπ.» και ειδικότερα την παράγρ. 4 του άρθρου 5 
της ανωτέρω Πράξεως., 

2. Τις διατάξεις του Ν. 1190/81 «περί κυρώσεως της από 26.3.81 
Πράξεως Νομοθετικού Περιεχομένου περί αποκαταστάσεως ζημιών εκ 
των σεισμών του 1981». 

3. Τις με αριθ. 110/21.12.84, 131/1.10.86,140/19.10.87 και 
112/9.11.88 Πράξεις Υπουργικού Συμβουλίου. 

4. Το Προεδρικό Διάταγμα της 13.4.1929 «περί επικινδύνων οικο¬ 
δομών». 

5. Τη με αριθ. 494/30.4.85 Πράξη του Διοικητή της Τράπεζας της 
Ελλάδος, καθώς και τις ΕΔ2α/01/130/Φ.Ν. 315/29.10.86, ΔΑΖ/ 
οικ./3376/30.6.87, 1355/ΔΠ 37.1./26.4.88 (ορθή επανάληψη 
2.6.88) και οικ./3603/ΤΣΠ 37/21.10.88 Τριμερείς Υπουργικές 
Αποφάσεις σχετικά με την παροχή πιστωτικών διευκολύνσεων στους 
σεισμοπαθείς του Ν. Μεσσηνίας. 

6. Τη με αριθ. οικ./9795/25.10.83 απόφαση σχετικά με τη δανειο¬ 
δότηση για την ανακατασκευή σεισμοπλήκτων κτισμάτων που κατέρ¬ 
ρευσαν ή κατεδαφίστηκαν αμέσως μετά τους σεισμούς. 

7. Το γεγονός ότι πολλά κτίσματα που πλήγησαν από τους σεισμούς 
κατεδαφίστηκαν με υπόδειξη ή πρωτοβουλία Δημοτικών ή Κοινοτικών 
Αρχών ή άλλης Δημόσιας Αρχής για αποτροπή αμέσου επικείμενου κιν¬ 
δύνου. 

8. Την επιτακτική ανάγκη επίσπευσης και ολοκλήρωσης του έργου 
της αποκατάστασης των σεισμοπλήκτων του Ν. Μεσσηνίας, αποφασί¬ 
ζουμε: 

Για τις περιπτώσεις κατεδάφισης κτισμάτων με εντολή Δημοτικής ή 
Κοινοτικής ή άλλης Δημόσιας Αρχής, αμέσως μετά τους σεισμούς, χω¬ 
ρίς να έχουν εκδοθεί «πρωτόκολλα επικινδύνως ετοιμορρόπου», από τις 
κατά Νόμο τριμελείς επιτροπές, είναι δυνατή η δανειοδότηση των σει¬ 
σμοπλήκτων εφόσον: 

α) Η οικοδομή βρισκόταν μέσα σε σχέδιο πόλεως ή μέσα στα όρια οι¬ 
κισμού προϋφισταμένου του 1923. 

β) Έχει υποβληθεί εμπρόθεσμα αίτηση από τον ενδιαφερόμενο για το 
συγκεκριμένο κτίσμα. 

γ) Υπάρχουν παραστατικά στοιχεία διαπίστωσης της ύπαρξης του 
κτίσματος, διαπίστωσης του εμβαδού και της χρήσης του π.χ. άδεια 
ανέγερσης της κατεδαφισθείσης οικοδομής, αεροφωτογραφίες, αποδεί¬ 
ξεις κοινωφελών οργανισμών ή Δημοτικών ή Κοινοτικών τελών κ.λπ. 

Στις περιπτώσεις αυτές ο σεισμόπληκτος πρέπει να συνυποβάλλει: 

α) Βεβαίωση της Δημοτικής ή Κοινοτικής ή άλλης Δημόσιας Αρχής," 
ότι δόθηκε εντολή για την κατεδάφιση του κτίσματος προς αποτροπή 
αμέσου κινδύνου αμέσως μετά τους σεισμούς. 

β) Ένορκη βεβαίωση δύο μαρτύρων (όχι συγγενών) ότι το κτίσμα 
κατεδαφίστηκε αμέσως μετά τους σεισμούς ύστερα από εντολή της αντί¬ 
στοιχης κατά περίπτωση Αρχής. 

Η απόφαση αυτή αναφέρεται και ισχύει μόνο για τα κτίσματα που 
επλήγησαν από τους σεισμούς του 1984 και 1986 στη σεισμόπληκτη 
περιοχή του Ν. Μεσσηνίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Μαΐου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

λειτουργούν καθημερινά από 8.00' έως 13.30' 

ΤΕΙΕΧ 

22.3211 ΥΡΕΤ ΘΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ : 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547_ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή.ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 Κωδικός αριθ. κατάθεσης στο Δημόσιο Ταμεκ 

Ποοοστό 5% υπέρ του Ταμείου Αλλι 
Η ετήσια συνδρομή είναι: βοήθειας του Προσωπικού (ΤΑΠΕ' 

α) Για το Τεύχος Α' Δρχ. 7.000 Δρχ. 3 

β) » » » Β' » 10.000 » 5 

γ) » » » Γ' » 4.000 » 2 

δ) » » » Δ' » 10.000 » 5 

ε) » » » Αναπτυξιακών Πράξεων » 8.000 » 4 

στ) » » » Ν.Π.Δ.Δ. » 4.000 » 2 

ζ) » » » ΠΑΡΑΡΤΗΜΑ » 2.000 » 1 

η) » » » Δελτ. Εμπ.& Βιομ. Ιδ. » 5.000 » 2 

θ) » » » Αν. Ειδικού Δικαστηρίου » 1.000 » 

ι) » » » Α.Ε. & Ε.Π.Ε. » 20.000 » 10 

ια) Για όλα τα Τεύχη » 45.000 » 2.2 

Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















